Die plek is netjies en die tariewe is baie bi;lik. Net die stort oor die bad het geen gordyn of beskerming nie. Gevolglik is die hele badkamer onder water.
Die plek was netjies, maar daar was kokkerotte. Ons sal weer daar tuisgaan, maar dit sal goed wees as die plek ontsmet kan word. Daar is ook 'n skoonheidsalon en die badkamer van die gaste word saam met die kliënte gebruik. A.g.v daarvan is dit nogal nie privaat nie.
Die kamers was eers na 3 uur reg en dan was daar geen bakkies vir ontbyt in ons kamer nie. Nadat die e-pos gesê het check-in is 2h, het al voorheen daar gebly en dit was baie lekker maar die keer was ek bietjie teleurgesteld, het dit vir familie aanbeveel en het eintlik skaam gevoel want dit wat ek gesê het dit was is nie wat ons die keer gekry het nie.
Ons het ons tyd te Framesby Guesthouse geniet, alhoewel dit net vir een aand was. Ons sal weer daar bly, maar hoop dat die eenhede dalk 'n bietjie opgradering sal kry.
Ons was 'n groot groep van amper 15 mense, ons het baie welkom gevoel en het lekker gebly. Die skoonmakers is baie vriendelik en behulpsaam. Volop veilige parkering en die kamers is skoon en netjies.
Daar was geen bedlampies in die kamer nie. Die water was lou toe ons gaan bad en daar was nie genoeg koffie nie. Daar was net genoeg koffie vir die oggend vir twee van ons.
Het 'n uur en 'n half gesit en wag dat hulle ons kamer gereed moes kry ons het eers na drie daar aangekom.
Buiten vir die bouwerk en dat ons badkamers moes deel was die gewag vir 'n kamer baie onprofessioneel ons wou graag gaan lê voor ons show die aand 20:00 begin maar moes met twee kinders sit en wag vir meer as 'n uur en 'n half.
Daar is net 'n paar goedjies wat 'n bietjie afronding kort. Ek sou voorstel dat die advertensie aangepas word aangesien die foto's en bespreking nie aandui dat die 3-persoon kamer 'n gemeenskaplike badkamer met twee ander kamers moet deel nie. Alhoewel Pieter heeltemal bereid was om ons 'n ander kamer te gee, was ons gelukkig dat die kamer 3 van die 4 aande wat ons wou bly, beskikbaar was. Die selfsorgfasiliteit bestaan uit 'n yskas, mikrogolf oond en braaipan, so 'n mens se opsies om kos te maak is baie min.
Ek is regtig spyt, en ook aan jou so gestel toe julle arriveer het, dat jy nie besef het jou bespreking is vir 'n nie en-suite kamer. Verder het ek weereens jul besprekings dokument wat Lekkeslaap aan jou uitgereik het bestudeer en dit word wel duidelik en ondubbelsinnig gestel in die bespreking. Die kamer beskrywings is ook ondubbelsinnig. Ek het jul bespreking onmiddelik verander na 'n Lux en-suite kamer teen 'n geringe bedraggie meer. Die eenheid het ook 'n en-suite badkamer met hoekbad en stort, asook 'n kitchenette, DStv, gratis Wi-Fi, yskas, mikrogolfoond en braaipan, chinese wok, broodrooster, koffiestasie , eetgerei, glase en koppies asook die nodige bakke en toebehore. Ek het jou ook ingelig dat daar 'n binnebraai, buitebraai, tafeltennistafel, ruim ontspanningsarea en baie ruim, ten volle toegeruste kombuis beskikbaar is. Die eenheid is ruim en nuut , en ons word daagliks komplimenteer met die netjiese, skoon en goed toegeruste kamers wat ons aanbied teen die laagste pryse beskikbaar in Port Elizabeth vir goeie gehalte verblyf. Ons neem wel positiewe kritiek ten harte, en opgradering vind op 'n deurlopende basis plaas. Met jul volgende besoek (soos jy aangedui het) sal jy dit opmerk, en wees gerus, ons pryse sal steeds nie styg nie.
Daar is egter 'n paar tekorte wat reggestel kan word. Geen hake in die badkamer vir klere nie. Geen bedlampies nie. Te veel lig in die kamer gedurende die nag as gevolg van geen gordyne voor riffelglasdeur en -venster nie. Die personeel was baie gaaf en die kamer was netjies en skoon.
Verblyf is gemaklik en troeteldiervriendelik. Ons het maklik met ons 4 bassets daar gebly. As jy troeteldiere saambring, sou ek aanbeveel dat jy 'n kamer met 'n privaat tuin en privaat badkamer bespreek. Die eienaar is baie akkommoderend, vriendelik en hulpvaardig!
Die dubbelkamer wat ons gekry het, lyk glad nie soos die foto's op die internet nie. Die stort se vloer is vuil en swart van die aanpaksel. Die badkamervenster is nie matglas nie EN dit kyk direk uit op een of ander gemeenskaplike opwaskamer. Mense in die opwaskamer kan dus direk in die badkamer inkyk want die organza-gordyne is nie dik genoeg nie. Die plafon en mure is vuil en beskadig. Ek sal dit nie aanbeveel nie, self nie eers vir R400 'n aand nie.
Die gastehuis was vir ons goed geleë t.o.v. die plekke waar ons moes wees. Dit is naby die snelweg, in 'n stil omgewing en loopafstand van goeie restaurante. Die eienaars is vriendelik en hulpvaardig. Sal dit weer besoek.
Gedurende die 2 dae van jul verblyf het jy my ge-komplimenteer vir die rustige verblyf en netheid van die gastehuis en ons is baie dankbaar daarvoor. Jou klagte dat die houtvloer in die gang steurend is, was as 'n positiewe klagte beskou en die vloere is vervang met teëls. Opgradering vind daagliks plaas en ek is trots daarop dat ons pryse steeds dieselfde bly.
Dankie vir jou resensie. Julle het wel jul verblyf die dag voor vertrek met 2 aande verleng wat ons steeds met bedagsaamheid aarvaar het. Jou resensie vang my effens onkant, aangesien jyself die personeel ingelig het dat hulle nie jul kamer moet skoonmaak nie, en hulle nie in jul kamer mag kom nie, en ons het jou versoek respekteer. Die normale prosedure is dat alle kamers daagliks skoongemaak word, toiletpapier vervang moet word plus 'n ekstra rol bo die toilet te plaas. Beddegoed word wel gestryk. Die tweede dag het jy weer die personeel versoek om wel skoon te maak aangesien die tweeling die beddegoed besmeer het tydens die omruil van hul doeke. Dieselfde op die vyfde dag. Ek het die tweede dag versoek dat ons eerder die bababed verwyder, aangesien julle dit tussen die beddens en kaste geskuif het, wat verhoed dat die kaste gemaklik gebruik kan word. Jy het die versoek geweier omdat jou dogter "makliker" die tweeling en haar eie klerasie hanteer as dit in die bababed gepak is. Ek het reeds met jou bespreking versoek dat julle nog 'n kamer moet bespreek, aangesien die kamer beknop gaan wees vir 3 volwassenes plus die tweeling. Jy het egter versoek dat ek dit so aanvaar aangesien jul die koste so laag moontlik wil hou, en ons volgens jou kwaliteit verblyf teen bekostigbare pryse aanbied.
Een badkamer met 5 storte en 'n toilet vir so baie gaste. Ons moes maar by 'n vulstasie gaan tandeborsel nadat ons 'n uur gewag het vir 'n beurt in die badkamer. Die stortgordyne is aangepak en vieslik vuil. Die kamervloere is so vuil dat ons voete binne minute pikswart was van kaalvoet loop in die kamer. Houtvloere werk nie met so baie gaste nie. Die lawaai tot laataand soos almal in die gange en kamers op en af doef-doef was geweldig steurend. Die TV het net een kanaal. En laastens die papierdun kussings.